open-index/open-wikipedia-markdown huggingface dataset:
Lois Filipe de Braganza

**Lois Filipe I**, **Duque de Braganza**, bautizado co nome de **Luís Filipe Maria Carlos Amélio Fernando Victor Manuel António Lourenço Miguel Rafael Gabriel Gonzaga Xavier Francisco de Assis Bento de Saxonia-Coburgo-Gotha Bragança**, nado en Lisboa o 21 de marzo de 1887, foi fillo do rei Carlos I e da raíña Amelia de Orleáns.

## Traxectoria 
Exerceu notablemente a rexencia do país durante un breve e transcendental período de tempo en 1907, debido á viaxe do seu pai, en visita protocolar ao estranxeiro. Nese mesmo ano, e por primeira vez para un príncipe portugués desde Xoán VI, realizou unha viaxe oficial ás colonias, neste caso as africanas, visita que tivo un grande impacto no seu momento.

Lois Filipe, coñecedor das ameazas de morte ao seu pai, ía sempre armado cun revólver, para defenderse cando fose preciso, xurando sempre que o matarían a el antes que permitir que lle pasase nada ao seu pai.

Lois Filipe estaba co seu pai e o resto da familia real o 1 de febreiro de 1908, o día do rexicidio. Carlos I foi cribado no medio dunha multitude por fanáticos republicanos, pertencentes á organización terrorista Carbonaria, morrendo no acto, mentres que Lois foi ferido de gravidade e o seu irmán máis novo, Manuel, foi alcanzado nun brazo. Aínda que foi atendido polos doutores, Lois morreu vinte minutos máis tarde.

Ao non contemplarse na monarquía portuguesa a sucesión automática, Lois nunca foi rei, a pesar de sobrevivir ao seu pai. Tras as súas mortes, a coroa portuguesa foi herdada polo seu irmán Manuel II, que se converteu no último rei de Portugal, destronado pola revolución republicana dous anos despois, o 5 de outubro de 1910.

## Notas 
## Véxase tamén 
### Outros artigos 
* Ducado de Braganza
Irredentismo

**Irredentismo** (do italiano *irredentismo*, de *irredento*, *non liberado*). Movemento italiano, posterior a 1870, constituído para a reivindicación das terras "non rescatadas" (*Italia irredenta*) de Austria-Hungría (Trentino, Istria, Dalmacia), e máis tarde, por extensión, de todos os territorios que se consideraban italianos. 
Hoxe en día, dise especialmente do movemento polo cal unha nación pretende anexionarse un territorio por motivos históricos, culturais, lingüísticos ou raciais.

## Historia 
O irredentismo, vencellado ao Risorgimento, organizouse na ''Associazione in pro dell'Italia irredenta'' en 1877. A formación da Tríplice (1882), que consagraba a alianza austroitaliana, converteuna nun movemento de oposición; o comité "Trento e Trieste" e a sociedade "Dante Alighieri" foron perseguidas por Francesco Crispi (1890). O movemento tomou nova extensión a comezos do século XX, cando agrupou aos patriotas de dereita (D'Annunzio, Corradini) e aos socialistas (Battisti); entón provocou graves disturbios en Trieste (1913). O irredentismo explica os acordos con Francia, (1900, 1912), a disolución momentánea da Tríplice e, despois do tratado secreto con Londres (abril 1915), coa promesa de Trentino, Istria e Dalmacia, a entrada en guerra contra os Imperios Centrais (maio). Debido á oposición de Wilson á completa realización destas promesas, reapareceu o irredentismo: D'Annunzio ocupou Fiume cos seus *arditi* (setembro 1919). Os fascistas fixeron seus os seus obxectivos, que Mussolini agardaba conseguir cunha pacífica revisión dos tratados; logo do seu fracaso e a oposición francesa á guerra de Etiopía, precisou as súas reivindicacións con respecto a Francia (Niza, Savoia, Córsega, Tunisia) a finais de 1938, prefacio da declaración de guerra (10 de xuño de 1940). O asunto de Trieste fixo revivir durante un tempo (1947-1954) o irredentismo italiano.

## Na actualidade 
Hoxe en día, por extensión, tómase por irredentismo toda corrente política que propugna a anexión de territorios que se consideran propios dunha nación por motivos históricos, culturais, lingüísticos ou raciais.

Tamén se considera irredentista a actitude dun pobo que defende a súa incorporación a unha nación á cal senten pertencer por razóns históricas ou culturais.

É un concepto moi utilizado por ideoloxías nacionalistas.

Moi especialmente, úsase nos casos nos que un estado independente (se non o seu goberno, polo menos os grupos máis nacionalistas dese estado) reivindica territorios que, habitados por xentes da súa mesma etnia, lingua ou cultura, están baixo soberanía dun ou varios estados estranxeiros, ou ben cando estas poboacións reivindican a unión co seu estado nai.

## Exemplos de irredentismo actuais 
* Megáli idea, a Grande Idea (Grecia) 
* Gran Marrocos 
* Gran Siria 
* Grande Armenia 
* Israel 
* Italia irredenta 
* Galicia irredenta
* Euskal Herria 
* Países Cataláns

## Véxase tamén 
### Outros artigos
* Panxermanismo 
* Panafricanismo 
* Paneslavismo 
* Iberismo 
* Europeísmo
Charles B. Huggins

**Charles Brenton Huggins**, nado o 22 de setembro de 1901 en Halifax (Nova Escocia, Canadá) e finado en Chicago o 12 de xaneiro de 1997, foi un fisioloxista canadense e investigador do cancro na Universidade de Chicago. El e Francis Peyton Rous recibiron o Premio Nobel de Fisioloxía ou Medicina o 1966, pola descuberta de que algúns hormonios podían controlar a diseminación do cancro.
Fianchetto

***Fianchetto*** é unha palabra de orixe italiana que literalmente quere dicir "pequeno flanco". A pronuncia italiana é *fianqueto*, pero en galego adóitase pronunciar tal como está escrito. Existe a variante **fiancheto**.

No xadrez, é un termo que indica unha forma especial de desenvolver o alfil. Na imaxe, o negro ten o seu alfil de casas negras en *fianchetto*. Isto é: moveu o peón da columna de cabalo e o alfil colocouse nese oco. As posibles casas onde se pode realizar esta xogada son **b2**, **g2**, **b7** ou **g7**, exercendo así o alfil a súa acción ao longo das dúas diagonais maiores. Se se produce o enroque no flanco onde se atopa o alfil en *fianchetto* compleméntanse ambas as posicións, dando lugar a unha estrutura na que o alfil e o rei deféndense entre si. Outra posición relacionada é o *fianchetto* esaxerado, onde unha vez adiantado o peón de cabalo para realizar o *fianchetto* sitúase o alfil na columna de torre correspondente.

O *fianchetto* é típico de múltiples aperturas, como a india de rei, a india de dama, a catalá, a variante dragón da siciliana etc.
Eisaku Satō

**Eisaku Satō** (佐藤栄作), nado en Tabuse (Kumage, Yamaguchi) o 27 de marzo de 1901 e finado en Tokyo o 3 de xuño de 1975, foi un político xaponés, primeiro-ministro do Xapón entre 1964 e 1972. Gañou o Premio Nobel da Paz en 1974.
A muller biónica

miniatura|Lindsay Wagner, a protagonista da serie, en 2008
***A muller biónica*** (en inglés: ***The Bionic Woman***) é unha serie de televisión estadounidense, que naceu como *spin-off* da película para televisión *The Six Million Dollar Man* (*O home dos seis millóns de dólares*). Nesta serie naceu o personaxe de Jaime Sommers (a muller biónica), interpretado pola actriz Lindsay Wagner, que conseguiu un éxito notable e un Premio Emmy.

O primeiro episodio de *The Bionic Woman* emitiuse nos Estados Unidos en xaneiro de 1976. A serie tivo 3 tempadas, cun total de 58 episodios (algún deles filmado en coprodución con *The Nuclear Man*) no período entre os anos 1976 e 1978.

No 2007 a NBC emitiu unha nova serie dedicada á muller biónica, protagonizada pola actriz inglesa Michelle Ryan. Trátase dun *remake* que presenta algunhas diferenzas con respecto á serie orixinal. A causa da folga do sindicato de guionistas de Hollywood só se emitiron oito episodios.
## Véxase tamén 
### Ligazóns externas 
**A muller biónica* na imdb 
*The Bionic Woman Files 
**A muller biónica* nos arquivos da TVG
Trøndersk

O **trøndersk** é un dialecto noruegués falado na rexión de Trøndelag, en Nordmøre e en Bindal.

## Características 
O dialecto ten algúns puntos en común cos outros dialectos do leste de Noruega (Østlandet), por exemplo a entoación e a melodía da frase, pero o dialecto que máis se lle asemella segue a ser o veciña fala sueca de Xemlandia, o xemlandés..

## Notas
André Malraux

**Georges André Malraux**, nado en 1901 e finado en 1976, foi un escritor, aventureiro e político francés, e unha figura dominante na política e na cultura de seu país.

## Traxectoria 
Na década de 1930 integrou á Fronte Popular Antifascista en Francia, e participou na guerra civil española ao lado das forzas republicanas. Despois da segunda guerra mundial, foi nomeado por Charles de Gaulle como ministro de Información, entre o 1945 e o 1946. Tamén foi ministro de Estado entre o 1958 e o 1959, e ministro da cultura entre o 1959 e o 1969. Recibiu o Premio Goncourt en 1933.

## Obra 
* *Lunes en Papier*, 1923 (*Paper Moons*, 2005)
* ''La Tentation de l'Occident*, 1926 (*The Temptation of the West*, 1926)
* *Royaume-Farfelu*, 1928 (*The Kingdom of Farfelu*, 2005)
*  (reprint University of Chicago Press, 1992, )
* *La Voie royale*, 1930 (*The Royal Way* ou *The Way of the Kings*, 1930)
* *La Condition humaine*, 1933 (*Man's Fate*, 1934)
* *Le Temps du mépris*, 1935 (*Days of Wrath*, 1935)
* *L'Espoir*, 1937 (*Man's Hope*, 1938)
*  (reprint University of Chicago Press, 1992, )
* *La Psychologie de l'Art*, 1947–1949 (*The Psychology of Art*)
* *Le Musée imaginaire de la sculpture mondiale* (1952–54) (*The Imaginary Museum of World Sculpture* (in three volumes))
* *Les Voix du silence*, 1951 (*The Voices of Silence*, 1953)
* *La Métamorphose des dieux* (English translation: *The Metamorphosis of the Gods*, by Stuart Gilbert):
**Vol 1. *Le Surnaturel*, 1957
**Vol 2. *L'Irréel*, 1974
**Vol 3. *L'Intemporel*, 1976
* *Antimémoires*, 1967 (*Anti-Memoirs*, 1968 – autobiography)
* *Les Chênes qu'on abat*, 1971 (*Felled Oaks* ou *The Fallen Oaks*)
* *Lazare*, 1974 (*Lazarus*, 1977)
* *L'Homme précaire et la littérature*, 1977
* *Saturne: Le destin, l'art et Goya*, (París: Gallimard, 1978) (Translation of an earlier edition published in 1957: Malraux, André. * *Saturn: An Essay on Goya*. Traducido por C.W. Chilton. Londres: Phaidon Press, 1957.)
* *Lettres choisies, 1920–1976''. París, Gallimard, 2012.

Para unha bibliografía máis completa, consulte a páxina web literaria André Malraux.

## Notas 
## Véxase tamén 
### Bibliografía 
* Art and the Human Adventure: André Malraux's Theory of Art  (Amsterdam, Rodopi: 2009) Derek Allan
* *André Malraux* (1960) por Geoffrey H. Hartman
* *André Malraux: The Indochina adventure* (1960) por Walter Langlois (New York Praeger).
* 
* *Malraux* (1971) por Pierre Galante ()
* *André Malraux: A Biography* (1997) por Curtis Cate Fromm Publishing ()
* ''Malraux ou la Lutte avec l'ange. Art, histoire et religion* (2001) por Raphaël Aubert ()
* *Malraux : A Life* (2005) por Olivier Todd () Review by Christopher Hitchens
* *Dits et écrits d'André Malraux : Bibliographie commentée* (2003) por Jacques Chanussot e Claude Travi ()
* *André Malraux* (2003) por Roberta Newnham ()
* 
*
*
*
* *Andre Malraux: Tragic Humanist* (1963) por Charles D. Blend, Ohio State University Press ()
* *Mona Lisa's Escort: André Malraux and the Reinvention of French Culture* (1999) por Herman Lebovics, Cornell University Press.  
* Derek Allan, *Art and Time '', Cambridge Scholars, 2013.
Hans Adolf Krebs

**Hans Adolf Krebs**, nado en Hildesheim, Baixa Saxonia, o 25 de agosto de 1900 e finado en Oxford o 22 de novembro de 1981, foi un médico e bioquímico alemán. É máis coñecido por ter identificado dous importantes ciclos metabólicos: o ciclo da urea e o ciclo do ácido cítrico. Este último é unha secuencia de reaccións químicas metabólicas que producen enerxía nas células e que pasou a ser coñecida como *Ciclo de Krebs*, polo que lle concedeu o Premio Nobel de Medicina de 1953.
Lester Bowles Pearson

**Lester Bowles "Mike" Pearson**, nado en Newtonbrook (Ontario) o 23 de abril de 1897 e finado en Ottawa o 27 de decembro de 1972, foi o décimo cuarto primeiro ministro do Canadá, tendo gobernado o país entre o 22 de abril de 1963 e o 20 de abril de 1968, ademais ganador do Premio Nobel da Paz en 1957.

## Traxectoria 
Pearson naceu en Newtoonbrook, que actualmente é parte da cidade de Toronto. Estudou na Universidade de Toronto e, posteriormente, na Universidade de Oxford, Inglaterra. Loitou en ambas guerras mundiais. Recibiu o Premio Nobel da Paz en 1957, polos seus esforzos en resolver pacificamente a Crise de Suez, en 1956.

Elixido líder do Partido Liberal do Canadá en 1958 e primeiro ministro do Canadá nas eleccións nacionais de 1963, Pearson introduciu importantes reformas sociais como a saúde pública, o *Canada Pension Plan* (pensións) e o *Canada Student Loans* (préstamos a estudantes universitarios). Pearson tamén introduciu a nova bandeira do Canadá, a *Maple Leaf Flag*.

Retirouse da vida política en 1968, e morreu de cancro o 27 de decembro de 1972, en Ottawa. O aeroporto máis importante do país, o Internacional de Toronto, foi renomeado por Pierre Elliott Trudeau en 1984 como Aeroporto Internacional Lester B. Pearson. En 2004, Lester Bowles Pearson foi elixido como o 6º maior canadense, nunha enquisa popular na escolla do maior canadense existente.
Savoia

O nome **Savoia** pode designar:

As sucesivas denominacións dun territorio histórico situado nos Alpes:
* **Savoia**, rexión histórica europea
* **Condado de Savoia**, estado do Sacro Imperio Romano Xermánico (1003-1416)
* **Ducado de Savoia**, denominación posterior dese estado (1416-1714)
* **Departamento de Savoia**, departamento francés da Rexión Ródano-Alpes
* **Alta Savoia**, departamento francés da Rexión Ródano-Alpes

A **Casa de Savoia**, dinastía que gobernou este territorio, e os seus diversos membros:
* **Adela de Savoia**, raíña de Francia (c. 1100 - c. 1154);
* **Tomé I de Savoia**, conde de Savoia (1176 - 1233);
* **Beatriz de Savoia**, filla do anterior (1198 - 1266);
* **Pedro II de Savoia**, conde de Savoia (1203 - 1268);
* **Amadeu V de Savoia**, conde de Savoia (c. 1250 - 1323);
* **Ana de Savoia**, filla do anterior (1306 - 1359);
* **Luísa de Savoia**, rexente de Francia (1476 - 1531);
* **Manuel Filiberto de Savoia**, duque de Savoia (1528 - 1580);
* **Margarida de Savoia**, aristócrata española (1589 - 1655);
* **Uxío de Savoia**, militar austríaco (1663 - 1736);
* **Amadeu de Savoia**, rei de España (1845 - 1890);
Ría de Corme e Laxe

A **ría de Corme e Laxe** é unha pequena ría galega que forma parte do conxunto das rías Medias que están englobadas nas rías Altas.

## Situación xeográfica
A ría de Corme e Laxe está na costa noroccidental de Galicia, na provincia da Coruña, en plena Costa da Morte. Fórmase na desembocadura do río Anllóns, tomando o seu nome das vilas de Laxe e Corme que se atopan na entrada de dita ría. Está limitada polo cabo Roncudo ao norte e polo cabo Laxe ao sur.

A ría baña os concellos de Ponteceso, Cabana de Bergantiños e Laxe.

Por esta ría pasa a 2ª e 3ª etapa da ruta de sendeirismo do Camiño dos Faros.

## Praias e portos
dereita|300px|miniatura|Panorámica da praia e do porto de Laxe

Posúe numerosas praias ao longo da costa. No concello de Ponteceso están as da Hermida, Osmo e Balares. No concello de Cabana están as praias de Rebordelo e de San Pedro. No concello de Laxe a máis importante é a praia de Laxe.

Posúe dous portos pesqueiros, o porto de Corme e o porto de Laxe.

## Véxase tamén
### Outros artigos
*Rías Altas
*Rías Medias
*Rías Baixas
*Camiño dos Faros

### Ligazóns externas
*Vista da ría de Corme e Laxe en fotopaises.com
Masonaría

dereita|miniatura|Iniciación á francmasonaría.

A **masonaría**, **masonería**, **francmasonaría**  ou **francmasonería** é unha organización que se autodefine como de carácter iniciático, filantrópico e filosófico. Os seus membros e simpatizantes sosteñen que ten como obxectivo a procura da verdade e fomentar o desenvolvemento intelectual e moral do ser humano. Os masóns, tanto homes como mulleres, organízanse en estruturas de base denominadas loxas que, á súa vez, poden estar agrupadas nunha organización de ámbito superior normalmente denominada "Gran Loxa", "Grande Oriente" ou "Gran Priorado".
Aparecida en Europa entre finais do século XVII e comezos do XVIII, a masonaría moderna ou "especulativa" foi descrita a miúdo como *un sistema particular de moral ilustrada por símbolos*. Preséntase a si mesma como unha ferramenta de formación, cun método particular que, baseado no simbolismo da construción, permite aos seus membros desenvolver a súa capacidade de escoita, de reflexión e de diálogo, para transmitir estes valores á súa contorna.

A historia institucional da masonaría presenta numerosas disidencias, cuxas principais causas, con importantes matices e derivacións, están relacionadas coa admisión da muller na masonaría, a cuestión das crenzas relixiosas ou metafísicas, a natureza dos temas tratados ou a forma de traballar das loxas, así como coas bases sobre as que se fundamenta a regularidade masónica. A existencia de distintos puntos de vista sobre estes e outros temas deu lugar ao desenvolvemento de distintas pólas ou correntes masónicas, que a miúdo non se recoñecen entre elas. Moitos personaxes da historia foron membros desta organización, por exemplo Mozart, Washington e outros moitos personaxes que tamén chegaron a formar parte dalgunha Loxa.

## Notas 
## Véxase tamén 
### Outros artigos
*Gran Loxa Simbólica Española
### Ligazóns externas 
* Buscador masonaría
Augustine Bradshaw

**Augustine Bradshaw**, nado como **John Bradshaw**, preto de Worcester, Reino Unido, en 1575 e finado en 1618, foi un monxe beneditino inglés.

## Traxectoria 
Os seus pais eran católicos que rexeitaban converterse ao anglicanismo. Atendeu a Royal Grammar School Worcester (unha "escola libre", isto é, carente de afiliacións relixiosas). O xesuíta Edward Oldcorne mandouno a St. Omer e en 1596 proseguiría a súa educación no Colexio Inglés de Valladolid.

Despois dunha enfermidade, foi mandado en 1599 á Abadía de San Martiño Pinario, en Santiago de Compostela, onde adoptou o nome de Agustín de San Xohán. Retornou a Inglaterra como misioneiro en 1602, e chegaría a ser Vicario Xeral dos beneditinos ingleses en 1604. Hai noticias contemporáneas á súa vida segundo as cales viaxaba polo condado de Worcestershire baixo o pseudónimo de John White.

Entre os seus logros máis notábeis estiveron a fundación dun mosteiro en Douai e do Colexio de San Gregorio (chamado máis tarde Downside School) en Bath, no suroeste de Inglaterra. Está enterrado en Longueville, preto de Ruán.

## Véxase tamén 
### Ligazóns externas 
* Páxina da Downside School, sucesora do Colexio de San Gregorio, fundado por Augustine Bradshaw
-2785

## Acontecementos 
* Fin do reinado en Exipto do faraón Raneb, 2º monarca da II dinastía (desde -2800)

## Nacementos 
*

## Mortes 
*

## Véxase tamén 
Historia ano a ano
-2650

-2651 < -2650 < -2649

## Acontecementos 
* Data corrente, aínda que incerta, para a construción da Pirámide de Zoser, en Saqqara, Exipto, durante o reinado do faraón Zoser.

## Nacementos 
*

## Mortes 
*

## Véxase tamén
Historia ano a ano
-2667

## Acontecementos 
* Inicio do reinado en Exipto do faraón Zoser (até -2648, segundo a cronoloxía de Ian Shaw ; para Jürgen von Beckerath reina entre -2665 e -2645).
[miniatura|175px|esquerda|Estatua de Zoser, [museo do Cairo]]

## Nacementos 
*

## Mortes 
* Senakht (ou **Sanijt**, tamén **Nebka**), faraón da III dinastía exipcia (desde -2686).

## Outros 
*

Historia ano a ano
-2648

## Acontecementos 
* Fin do reinado en Exipto do faraón Zoser (desde -2667, segundo a cronoloxía de Ian Shaw ; para Jürgen von Beckerath reina entre -2665 e -2645). Iníciase o goberno do seu sucesor Sekhemkhet (até -2640).

## Nacementos 
*

## Mortes 
*

## Véxase tamén 
### Outros artigos 
* Historia ano a ano
-2637

## Acontecementos 
### Ciencia e tecnoloxía 
* Consonte a tradición, o emperador mítico Huang Di introduce o primeiro ciclo do calendario chinés.

## Nacementos 
*

## Mortes 
*

## Outros 
*

Historia ano a ano
-2686

## Acontecementos 
* Inicio do reinado en Exipto do faraón Senakht, tamén coñecido como Sinajt e Nebka, co cal principia a III dinastía (até -2667, segundo a cronoloxía de Ian Shaw; para Jürgen von Beckerath reina entre -2682 e -2665).

## Outros 
* Historia ano a ano
Melekeok

**Melekeok** é unha localidade e un dos dezaseis estados das illas Palau. Desde o 7 de outubro de 2006, a localidade de Melekeok converteuse na sede do goberno das Palau, substituíndo a Koror como capital da nación.

## Situación 
Melekeok está situada na costa oriental da maior das illas do arquipélago das Palau: Babeldaob. As súas coordenadas xeográficas son: 7º 30' N e 134º 37' L.

## Demografía 
Segundo o censo de 2000, no estado de Melekeok viven 239 persoas, que se distribúen entre sete aldeas, entre as que está incluída Melekeok, a capital, e que son:
# Melekeok
# Ertong
# Ngeburch
# Ngeremecheluch
# Ngermelech
# Ngerubesang
# Ngeruling

Melekeok ocupa unha área de 11&nbsp;km², e está situada entre Ngchesar ao sur r Ngiwal ao norte.

O lago Ngardok de Melekeok é o maior depósito de auga de toda a Micronesia e esténdese por unha superficie de 4.93&nbsp;km²; posúe unha pequena poboación de crocodilos de mar (*Crocodylus porosus*).

## Galería de fotos 

Ficheiro:Melekeok.png|O Estado de Melekeok nun mapa topográfico

## Ligazóns externas 
*  Proxecto de ecoloxía mariña do Estado de Melekeok
-2640

## Acontecementos 
* Fin do reinado do faraón Sekhemkhet (desde -2648, segundo cronoloxía de Ian Shaw; para Jürgen von Beckerath reinou entre -2645 e -2638). Sucédeo no trono Khaba.

## Nacementos 
*

## Mortes 
*

## Outros 
*

Historia ano a ano
Luc-en-Diois

**Luc-en-Diois** (en latín: **Lucus Augusti** ou **Lucus**) é unha comuna francesa situada no departamento de Drôme na rexión de Ródano-Alpes.

## Historia 
Foi fundada a cidade de Luc-en-Diois polos romanos no século I a.C. nas abas das montañas de Diois, na Galia, baixo o nome en latín de Lucus Augusti ou Lucus, coma Lugo, na honra de César Augusto.

## Demografía 
## Ligazóns externas 
* Localización de Luc-en-Diois
Apache

A palabra **apache** pode designar:
* O pobo apache, un pobo americano;
* A lingua apache;
* O programa informático Apache.
* O foguete sonda Apache
Capoeira

A **capoeira** é unha expresión cultural afrobrasileira orixinada no Brasil, que engloba diversas facetas. A máis coñecida é a da arte marcial ou loita, aínda que o resto son igual de importantes: a vertente musical, de expresión corporal, a faceta oral e lingüística, e a faceta tradicional. A capoeira é unha forma de expresarse.

## Orixe etimolóxica 
Existen varias teorías en relación á orixe da palabra capoeira. Unha delas ven establecida pola lingua guaraní, onde *caápuêra* (caá = campo, matogueira; puêra = que xa foi) dá lugar a *capuíra*, *capoêra* e *capoeira*. Segundo algúns estudosos, a palabra *capoeira* designaría un tipo especial de gaiolas, usadas no transporte de aves (capóns), que eran conducidas por escravos ós mercados. O termo estenderíase das gaiolas ós escravos. Segundo os defensores desta hipótese, mentres agardaban a chegada dos comerciantes, os escravos divertíanse na práctica da súa arte-loita, pasando tamén a denominarse igualmente baixo ese termo (capoeira). Tamén denominaba así ó lugar despexado dun bosque onde se practicaba este deporte.

## Galería de imaxes 

Roda_de_capoeira2.jpg|Roda de Capoeira
Capoeira candeias gingashow.jpg|Roda de Capoeira
Rugendasroda.jpg|"Xogar Capoeira" ou *Danse de la Guerre*, de Johann Moritz Rugendas, 1835
CapoeiraEarle.JPG|Pintura de Augustus Earle que representa un xogo ilegal de capoeira en Río de Xaneiro
Capoeira Itaparica.jpg|Roda de capoeira, Escola União Oficina de Artes Itaparica
Capoeira angola.jpg|Tocando nunha capoeira angolana

Roda_de_capoeira3.jpg|Roda de Capoeira
Capoeira - Usina do Gasômetro 06.JPG|Capoeira. Usina do Gasômetro, Porto Alegre
Capoeira Bahia.jpg|Loitadores de capoeira fan unha demonstración para turistas. Porto Seguro, Bahia
Capoeira em rua de Macaúbas, 2011.jpg|Capoeira na rúa. Macaúbas, Bahia

## Notas
Pobo apache

Os **apaches** son un pobo indíxena da zona actual de Arizona (Estados Unidos e Sonora (México). A palabra apache procede do zuni *apachu* ("inimigo"), mais eles chámanse a si mesmos *Ndee* ("a xente"). Para comunicarse entre eles empregaban unha serie de linguas atapascanas meridionais, que se clasificaron como o apache das chairas, o apache oriental e o apache occidental.

A súa sociedade baseábase na pesca, na caza e na agricultura, convivindo en pequenos grupos familiares, de carácter matriarcal, ao igual que os síux e os cheyenne.

Cando chegaron os españois, os apaches habitaban o suroeste dos Estados Unidos, debido a unha migración anterior de cincocentos anos orixinaria do Canadá. Era unha tribo poderosa e guerreira, en loita continua cos brancos. A rendición da tribo tivo lugar en 1886, cando os chiricahuas foron enviados a Florida e Alabama, onde estiveron baixo confinamento militar.

No ano 1900 vivían uns 17.000 apaches en liberdade. O seu xefe máis coñecido foi Gerónimo (16 de xuño de 1829 – 17 de febreiro de 1909), *Gokhlayeh* na súa lingua, que significa "O Que Bocexa". Gerónimo fora elixido por Taza, fillo doutro xefe indíxena apache, Cochise, que morrera con 62 anos. Outro líder apache relevante foi Mangas Coloradas.

Actualmente o pobo apache vive en reservas de Arizona, Novo México e Oklahoma, nun número aproximado de 6.000 individuos. Un pequeno número de apaches, dúas decenas, subsisten na fronteira norte dos estados mexicanos de Chihuahua, Sonora e Coahuila. Este pequeno grupos de apaches son os coñecidos como os mescaleros.

miniatura|Nación Apache.|centro

## Notas
Lingua dalecarliana

O **elfdaliano** ou **dalecarliano** (**övdalsk** para os nativos, e **älvdalsmål** ou **älvdalska** para os suecos, literalmente, *lingua dos elfdalianos*). É en realidade un dialecto do conxunto de dialectos que formaban o dalecarliano antigo, unha lingua escandinava propia, da rama escandinava oriental. O dalecarliano antigo era falado no condado ou comarca de Dalecarlia (*Dalarna* en sueco), hoxe só se fala nos municipios arredor do lago Silia (*Silja* en sueco) e sobre todo no municipio de Elfdalia (*Älvdalen* en sueco e *Ölvdaln* en dalecarliano). Algúns lingüistas (suecos principalmente) considérana un dialecto do sueco, mentres que outros lingüistas escandinavos sosteñen que é unha lingua propia. O dalecarliano está clasificado como definitivamente en perigo polo Libro Vermello das Linguas Ameazadas da UNESCO.

Os dialectos dalecarlianos mantiveron moitas características gramaticais e fonolóxicas arcaicas, moitas das que aínda son case idénticas ás do norreno - coma por exemplo, o uso da letra eth (Ð,ð), (que chegou a usarse no sueco antigo); mantén a nasalidade das vogais; conservación dos tres xéneros; etc.
A pesar de estar clasificada dentro da rama escandinava oriental, mantén certas semellanzas cos dialectos neonoruegueses de Trendelag, o **trendés** (*trøndersk* en noruegués), que son clasificados na rama escandinava oriental xunto co neonoruegués ou **nynorsk**.

## Notas 
## Véxase tamén 
### Ligazóns externas 
* Ortografía do elfdaliano
Luis Miguel del Amargue

**Luis Miguel del Amargue**, nado o 12 de marzo de 1977 en Azua, Santo Domingo, é un cantante dominicano.

Escolleu ese nome artístico para ser identificado con este estilo da bachata dominicana.

## Discografía 
**Entregado a Ti* [1994]
**Tiempo Para Amar* [1996]
**Amor de Una Noche* [1998]
**Luisa Maria* [1999]
**Te Echo de Menos* [2000]
**Quiero Amanecer Contigo* [2001]
**Amor de Locos* [2002]
**Corazon de Dinero* [2004]
**Quiero Saber* [2005]
**Búscame* [2006]
**De Nuevo Contigo* [2007]
**De Rodillas Te Pido* [2008]
**Mi Regreso* [2009]
**Dispuesto a Todo* [2011]
**Otra Cosa* [2015]
**Bachata Sin Limites* [2017]
**No Me Olvides* [2018]

## Véxase tamén 
### Ligazóns externas 
* Biografía de Del Amargue
Nginx

**Nginx** (pronunciado "engine X") é un servidor web e proxy de correo electrónico (IMAP/POP3), licenciado baixo unha licenza de tipo BSD.

## Usuarios 
Orixinalmente, nginx foi desenvolvido para dar resposta ás necesidades de varios sitios web de Rambler. De acordo co estudo estadístico de Netcraft de xuño de 2008 , nginx é usado por 2.125.160 dominios, sendo o cuarto servidor web máis popular de internet. Entre os sitios web máis famosos que usan nginx inclúense os seguintes:

* hulu http://www.hulu.com/
* WordPress.com http://fatalerror.wordpress.com/2008/04/14/goodbye-litespeed-hello-nginx-wordpresscom/
* Kongregate http://whois.domaintools.com/kongregate.com
* SongMeanings http://www.songmeanings.net
* Penny-Arcade http://www.penny-arcade.com
* Gawab https://web.archive.org/web/20130723195422/http://www.gawab.com/
Adicionalmente, Zimbra inclúe nginx como proxy/router POP3 e IMAP http://files.zimbra.com/website/docs/Zimbra%20OS%205.0%20Beta%202%20Release%20Notes.pdf.

## Características HTTP básicas 
* Manexo de ficheiros estáticos, ficheiros de índice e auto-indexado.
* Reverse proxy sen caché, balance de carga e tolerancia ao fallo.
* Soporta SSL.
* Soporta FastCGI.
* Servidores virtuais baseados en nome e enderezo IP.
* Streaming FLV.

## Características do proxy de correo electrónico 
* proxy POP3 e IMAP.
* Soporte STARTTLS.
* Soporte SSL.

Nginx funciona, polo menos, en UNIX, Linux, variantes BSD, Mac OS X, Cygwin, e Solaris.

## Véxase tamén
* Lista de servidores web

## Ligazóns externas 
* http://www.nginx.net/(http://www.nginx.net/)
* wiki sobre Nginx en inglés
* "COMO" de Nginx - Servidor web rápido e seguro (en inglés) con completos e prácticos exemplos e explicacións.
* Nginx para Windows (win32 funciona en: 2000, XP, Vista) versión stand-alone windows; inclúe a libreríaCygwin
Solofa Fatu

**Solofa Fatu Jr.**, nado o 11 de outubro de 1965, é un loitador profesional samoano, coñecido tamén como Rikishi (antes como Kishi) na WWE. Tamén estivo loitando como **Junior Fatu** na TNA e recente loita para a NWE Nu-Wrestling Evolution como Kishique, ademais de ser un dos fundadores de dita empresa.

Provén dunha familia dedicada tradicionalmente á loita libre. Os coñecidos loitadores Umaga e The Rock son irmán e curmán respectivamente.

## En loita
Os seus *finishers* e movementos especiais son o ''Rikishi's Driver*, o *Reverse piledriver*, *Samoan Drop*, *Side belly to belly suplex*, *Diving splash*, *Chokeslam* e o *stinkface''.

## Campionatos e recoñecementos
***Power Pro Wrestling (Memphis)**
:*PPW Heavyweight Championship (1 vez)
***Universal Wrestling Association**
:*UWA Campionato por equipos de tríos (1 vez) - con Kokina Maximus e The Samoan Savage
***World Class Wrestling Association**
:*WCWA Tag Team Championship (3 veces) - con Samu
:*WCWA Texas Tag Team Championship (1 vez) – con Samu
***World Wrestling Council**
:*WWC Caribbean Tag Team Championship (1 vez) - con Samu
***World Wrestling Entertainment**
:*WWF Intercontinental Championship 1 vez
:*WWE Tag Team Championship (1 vez) - con Scotty 2 Hotty
:*World Tag Team Championship (2 veces) - con Samu (1) e Rico (1)
***Pro Wrestling Illustrated**
:*PWI elixido no número **347** das 500 mellores cancións de loita libre do PWI ano 2003. 
:*PWI volta do ano no 2000.
Abel Ares Pérez

**Abel Ares Pérez**, nado en Toural dos Vaos o 29 de marzo de 1909 e finado na mesma vila o 12 de setembro de 1998, foi un guerrilleiro antifranquista berciano.

## Traxectoria 
Militante socialista, participou na folga xeral revolucionaria de 1934 e pasou un tempo na cadea. Co golpe de Estado do 18 de xullo de 1936 participou na defensa de Fabeiro e combateu co exército republicano na fronte de Asturias, chegando ao grao de tenente. Tras a caída de Asturias volveu ao seu lugar natal, pasou varios meses agochado nun burato nos arredores de Toural dos Vaos, e posteriormente organizou unha partida guerrilleira que actuou no Bierzo occidental. En 1942 foi un dos dirixentes guerrilleiros que constituíron a Federación de Guerrillas de León-Galicia, Abel permaneceu como axudante de César Ríos quen estaba ao mando da I Agrupación. En decembro de 1948 decidiu marchar a Francia ao considerar que non había opción para o triunfo dos guerrilleiros. En Francia traballou como albanel e en 1992 volveu ao Bierzo.
## Véxase tamén 
### Bibliografía 
* 
* Máiz, Bernardo (1988): *Galicia na II República e baixo o franquismo*. Ed. Xerais.
* Macías, Santiago (2005): *El monte o la muerte*. Temas de Hoy.
Henrique VII

**Henrique VII** pode referirse á:
*Henrique VII (1457–1509), rei de Inglaterra.
*Henrique VII (1275–1313), emperador do Sacro Imperio Romano Xermánico.
Amable Veiga

**Amable Veiga Arias**, nado en Triacastela o 17 de abril de 1929 e finado en San Pedro de Benquerencia (Barreiros) o 22 de abril de 1994, foi un lingüista galego especializado en estudos clásicos e fonoloxía. Os seus estudos sobre esta rama foron pioneiros na lingüística galega.

## Traxectoria 
Fixo os seus estudos de bacharelato en Lugo e Estudou os primeiros anos de Filoloxía clásica na universidade de Santiago de Compostela e despois marchou a Madrid onde se licenciou pola Universidade Central, presentando a súa tesiña de licenciatura *"El estilo indirecto en el libro IV de Tito Livio"* en 1957.

Nos anos seguintes foi profesor de latín en bacharelato, catedrático da mesma materia e director no Instituto Masculino de Lugo (actualmente IES Lucus Augusti) desde o ano 1962. Tres anos despois comezou a publicar na revista *Grial* os resultados das súas investigacións sistemáticas sobre fonoloxía da lingua galega, traballos que foron recollidos en libro en 1976.

En 1980 leu a súa tese de doutoramento (*Algunas calas en los orígenes del gallego*) na Universidade de Santiago de Compostela, dirixida polo profesor Manuel Díaz y Díaz, e cualificada con *sobresaliente cum laude*, na que trataba sobre fenómenos seleccionados de fonética primitiva no galego altomedieval, estudo de grande importancia para fixar a fonética histórica do galego (caída de /n/ e /l/ intervocálicos, formación de ditongos, tratamento evolutivo de consoantes xeminadas etc.) que realizou a partir da documentación medieval publicada entón dispoñíbel (e que era sen dúbida escasa con relación á actualidade; baste indicar que non puido case utilizar a rica documentación do mosteiro de Sobrado, que pouco despois daría a luz José María Ramos Loscertales).

Nos anos seguintes Veiga Arias publicou diversos estudos en revistas.

## Publicacións 
### Libros 
* *Fonología gallega: fonemática*. Valencia. Bello. 1976, 150 páxs ISBN 84-212-0038-0
* *Algunas calas en los orígenes del gallego*. Vigo. Galaxia. 1983, 312 páxs (tese doutoramento) ISBN 84-7154-423-7
* (póstuma) en colaboración con María Rosa Pérez e Alexandre Veiga, *Estudios lingüísticos*. Sada. Ed. do Castro. 1998, 121 páxs ISBN 84-7492-883-4

### Artigos (selección) 
* "Fonología gallega: fonemática: el sistema vocálico", *Grial*, Vigo, 10 (1965), páxs. 390-403.
* "Il corre...que..", *Grial*, Vigo, 14 (1966), páxs. 492-493.
* "Dominancia y redundancia en lingüística", na revista *Verba*, Santiago, 11 (1984), páxs. 3-64.
* "Touca-toca", *CEG*, Santiago, t. 35, nº 100, 1984-1985, páxs. 677-686.
* "Oter de Selas", revista *Lucus*, Lugo, 35 (1985), páxs. 48-49.
* "Patronímicos en -ez y otros estudios de onomástica gallega", na revista *Verba*, Santiago, nº 16 (1989), páxs 5-30.
* "Reaproximación estructural a la lenición protorromance", na revista *Verba*, Santiago, 15 (1988), páxs. 17-78.

## Notas 
## Véxase tamén 
### Bibliografía 
*Alonxo Montero, X. (1995): "Amable Veiga Arias, 1929-1994: retrato dun lingüista excepcional", en *Moenia. Revista lucense de lingüística e literatura*, vol. I.

*Gran Enciclopedia Gallega.

### Outros artigos 
*IES Lucus Augusti
Cantón

Un **cantón** é unha división administrativa empregada polos estados de moi diverso xeito. Así, na Bolivia refírese a grandes parroquias e en Suíza, os cantóns son os estados que conforman a confederación.

## Estados con cantóns 
* En Bélxica existen cantóns electorais e cantóns xudiciais, que non sempre coinciden, e que agrupan varias comunas e acaban formando un *arrondissement*.
* Os cantóns de Bolivia son as subdivisións dos concellos, e conta con 1.384.
* En Bosnia e Hercegovina, os cantóns son unha división que agrupa varios municipios.
* No Canadá, un cantón ou *township* era unha división catastral de cen millas cadradas que se empregaba para a colonización do territorio. Nas provincias canadenses do Quebec e Ontario, os cantóns son coma concellos dividindo as veciñas provincias do Canadá. 
* En Costa Rica é a división administrativa da provincia.
* No Ecuador é unha subdivisións das provincias ecuatorianas.
* En Francia, é unha divisións administrativa e unha circunscrición electoral.
* Luxemburgo tamén se subdivide en cantóns.
* En Suíza refírese a un estado da confederación.
Lingua chipewyan

A **lingua chipewyan** (tamén nomeada **Dënë Sųłinë́ Yatıé**), é o idioma falado polo pobo chipewyan, tribo da parte central do Canadá. Forma parte da familia atapascana e está relacionada con linguas como o navagho. O chipewyan ten uns 12.000 parlantes canadenses, maioritariamente en Saskatchewan, Alberta e Territorios do Noroeste, mais só ten a condición de oficialidade nos Territorios do Noroeste, canda outras oito linguas indíxenas de América: cree, dogrib, gwich'in, inuktitut, inuinnaqtun, inuvialuktun, slave norte e slave sur. O chipewyan está clasificado como "vulnerable" polo Libro Vermello das Linguas Ameazadas da UNESCO.

## Sons 
### Consoantes 
O chipewyan posúe 39 consoantes:

A velar fricativa é actualmente uvular.

### Vogais 
O chipewyan ten 6 vogais distintas:

A maior parte das vogais poden dividirse en:

* *oral* ou *nasal*
* *curta* ou *longa*

Como consecuencia, o chipewyan emprega 18 fonemas vocálicos:

O chipewyan tamén ten 9 ditongos orais e nasais da forma *vogal* + .

## Notas 
## Véxase tamén 
### Ligazóns externas 
* Chipewyan en Ethnologue
* Our Languages: Dene (Saskatchewan Indian Cultural Centre)
** Historia e antecedentes
** Reservas
** mapas Reservas
** Preservación/Revitalización
** Alfabeto
** Gramática
** Palabras (inclúe ficheiros de son)

### Bibliografía 

* Cook, Eung-Do. (2004). *A grammar of Dëne Sųłiné (Chipewyan)*. Algonquian and Iroquoian Linguistics - Special Athabaskan Number, Memoir 17. Winnipeg: Algonquian and Iroquoian Linguistics. ISBN 0-921064-17-9.
* Cook, Eung-Do. 2006. "The Patterns of Consonantal Acquisition and Change in Chipewyan (Dene Suline)". *International Journal of American Linguistics*. 72, no. 2: 236. 
* De Reuse, Willem. 2006. "A Grammar of Dene Suline (Chipewyan) (Cook)". *International Journal of American Linguistics*. 72, no. 4: 535. 
* Elford, Leon W. ''Dene sųłiné yati ditł'ísé = Dene sųłiné reader*. Prince Albert, SK: Northern Canada Mission Distributors, 2001. ISBN 1-896968-28-7
* Gessner, S. 2005. "Properties of Tone in Dene Suline". Amsterdam Studies in the Theory and History of Linguistic Science. Series IV, *Current Issues in Linguistic Theory*. 269: 229-248. 
* Gordon, Raymond G., Jr. (Ed.). (2005). *Ethnologue: Languages of the world* (15th ed.). Dallas, TX: SIL International. ISBN 1-55671-159-X. (Versión online: http://www.ethnologue.com).
* Li, Fang-Kuei. (1946). Chipewyan. In C. Osgood & H. Hoijer (Eds.), *Linguistic structures of native America* (pp.&nbsp;398–423). Nova York: The Viking Fund.
* Osgood, Cornelius; & Hoijer, Harry (Eds.). (1946). *Linguistic structures of native America''. Viking fund publications in anthropology (No. 6). Nova York: The Viking Fund. (Reprinted 1963, 1965, 1967, & 1971, Nova York: Johnson Reprint Corp.).
Liliaceae

As **Liliáceas** (**Liliaceae** Juss.) son unha familia de plantas perennes, herbáceas, con frecuencia bulbosas, pertencente á orde Liliales das monocotiledóneas. Posúe preto de 16 xéneros e 600 especies. As Liliáceas poden ser recoñecidas polas súas flores bastante grandes cun perigonio formado por 6 tépalos libres, frecuentemente coloreados e con pintas, 6 estames extrorsos e un ovario súpero, tricarpelar e trilocular. Áchanse amplamente distribuídas por todo o mundo, principalmente en rexións temperadas do Hemisferio Norte.

## Notas 
## Véxase tamén 
### Bibliografía 
* 
*
Río Douro, Portugal

**Río Douro**, en portugués, **Rio Douro**, é unha freguesía de Portugal do concello de Cabeceiras de Basto. Conta con 43,52&nbsp;km² de área e 1 210 habitantes (2001).
Mariano Tito Vázquez

**Mariano Tito Vázquez Sánchez**, nado en Hellín (provincia de Albacete) o 19 de xaneiro de 1870 e finado en Santiago de Compostela o 13 de decembro de 1952, foi un militar e pintor galego.

## Traxectoria 
Comezou pintando en Murcia, como alumno da Escola de Artes e Oficios de Santiago. Cursa a carreira superior de Belas Artes na Escola de San Carlos de Valencia, onde foi alumno de Ignacio Pinazo, e logo rematou os estudos en Madrid, como copista no Museo do Prado. En 1899 vai para Santiago como militar. Alí, establecido na rúa do Vilar, combina a pintura coa súa vocación pola literatura e as artes escénicas: chegou a ser codirector do grupo teatral da universidade, o que o levará a emprender unha duradeira relación de amizade con intelectuais como Xoán Xesús González ou Armando Cotarelo Valledor.

Na Igrexa dos Remedios de Castro Caldelas hai dúas copias de gran formato feitas por el, en 1917, de dúas obras de Bartolomé Esteban Murillo: *Aparición da Virxe a San Bernardo* e *Imposición da casula a San Ildefonso*.

Exerce como profesor de debuxo e pintura na Real Sociedade Económica de Amigos do País de Santiago desde 1919. De 1927 a 1936 será profesor auxiliar na Escola de Artes e Oficios compostelá. Participou en distintas iniciativas artísticas de Galiza, como a súa intervención na Exposición de Arte Rexional de 1926. Dedícase dun xeito especial á pintura costumista e ao retrato. Foi un grande debuxante e un pintor realista, cun certo toque romántico.

## Notas 
## Véxase tamén 
### Bibliografía 
* 
* , José Manuel (1997). *Tito Vázquez. Artistas gallegos. Pintores. El regionalismo. I*. Vigo, Nova Galicia Edicións.
*
Río Duero

O **río Duero** é un río mexicano do estado de Michoacán. O seu nome provén do río Douro ibérico, e foi dado polos habitantes de Zamora que colonizaron a zona, que á súa vez fundaron a poboación de Zamora de Hidalgo.

O río estaba bautizado polos indíxenas como Yorecuahapundanapu. Ten as súas fontes nas montañas do Canellón de Chilchota, dende alí segue até Zamora e acaba desembocando no Lago de Chapala. As marxes do río na localidade de Zamora son moi fértiles.
Robert Remus

**Robert Remus**, nado o 27 de agosto de 1948 en Detroit, é un loitador profesional estadounidense semiretirado, coñecido polo alcume de Sgt. Slaughter. Actualmente traballa para a WWE na marca RAW. Foi incluído no WWE Hall of Fame en 2004.

Debido á súa complexión atlética, comezou a introducirse no mundo da loita libre en 1975 e debutou profesionalmente na federación AWA, onde creou o personaxe do Sarxento Slaughter, un patriótico instrutor militar con mal xenio.

En 1981 foi contratado pola WWF e ao longo da década chegou a ser un loitador respectado e querido. A súa popularidade foi tal que ata a casa de xoguetes Hasbro creou un boneco de acción inspirado nel, dentro da colección dos entrañables G.I. Joe, que viña co seu bastón de mando e conducindo un tanque. Ademais encargouse de prestar a súa voz a este personaxe ao longo das tres series de animación estreadas entre 1985 e 1990. Outro dos seus traballos como actor foi interpretándose a si mesmo na película *Bad Guys* (1986).

Abandonou a WWF en 1985 pero regresou en 1991 cunha imaxe renovada. O seu personaxe converteuse nun simpatizante dos iraquís e tivo como aliado a Mustafá, gañando así as antipatías dos espectadores. Pouco despois foi derrotado no ring por Hulk Hogan nun lendario e longo combate onde este lle pasou a bandeira norteamericana pola cara. En tempos aínda próximos á Guerra del Golfo, a súa imaxe negativa ante os norteamericanos chegou a causar unha enorme polémica, ata o punto de que Vince McMahon trasladou a competición de Wrestlemania VII ao "L. A. Sports Arena", en lugar do tradicional "Olympic Stadium" dos Ánxeles, por razóns de seguridade persoal cara a Slaughter. Tan improbable xiro argumental formaba parte da ficción do show e certo tempo máis tarde tornou a ser do "bando dos bos".

Aínda que a mediados dos 90 moitos dos seus veteranos compañeiros pasaron ás filas da "WCW", el seguiu vinculado á "WWF"/"WWE". Na actualidade está retirado pero traballa como enlace entre directivos e loitadores na WWE. Nalgunhas ocasións chegou a participar nalgúns combates lendarios e formou un equipo de loitadores veteranos completado por Ric Flair, Roddy Pipper, Dusty Rhodes e Arna Anderson. En 2004 foi incluído no "Hall of Famne de la WWE". Á marxe deste labor, tamén desenvolveu unha notable actividade vinculada á axuda humanitaria contra a pobreza infantil e a drogadicción, realizando varias campañas para trasmitir valores positivos.

O 24 de xuño de 2007 apareceu no evento de pagamento por visión da WWE Vengeance, facendo parella con Snuka na loita polo WWE Tag Team Championship contra Deuce e Domino, na que retiveron o título. Despois do combate Deuce e Domino agrediron a Snuka e Slaughter e entraron a defendelos as lendas Rick Martel e Tony Garea.

Os seus golpes son o *Cobra clutch*, *Camel clutch* (1990-1991), *Atomic Noogie* (1990), *Slaughter Cannon*, *Super Slaughter Cannon*, *Gutbuster*, *Backbreaker*, *Inverted suplex slam*, *Multiple elbow drops*, *Piledriver* e *Bear hug*.

Tivo como preparadores a Lord Alfred Hayes, Bobby "The Brain" Heenan, The Grand Wizard, General Adnan e Oliver Humperdink.
Ricardo Beiras

**Ricardo Beiras García-Sabell**, nado en Santiago de Compostela en 1965, é un escritor e biólogo galego.

## Traxectoria 
Fillo de Xosé Manuel Beiras, é director da Estación de Ciencias Mariñas de Toralla (ECIMAT) e profesor do departamento de ecoloxía e bioloxía animal da Universidade de Vigo desde 1998. Tamén é vogal da Fundación Penzol. Publicou en 1996 o libro de relatos *O rectángulo do sol* e é autor de múltiples traballos sobre contaminación e toxicoloxía mariña publicados en revistas especializadas.

## Obra literaria 
;Narrativa
* *O rectángulo do sol*, 1996, Sotelo Blanco.

;Obras colectivas
* *Berra liberdade*, 1996, Galaxia.

## Traballos científicos 
* En colaboración con Edouard His e Seaman M.N.L. *The Assessment of Marine Pollution--Bioassays with Bivalve Embryos and Larvae*. *Advances in Marine Biology* 37, 1999, pp. 1-178.
* En colaboración con varios autores *Integrative assessment of marine pollution in Galician estuaries using sediment chemistry, mussel bioaccumulation, and embryo-larval toxicity bioassays*.*Chemosphere* 52 (7), 2003, pp. 1209-1224
* En colaboración con Ignacio Lorenzo e Óscar Nieto *Anodic stripping voltammetry measures copper bioavailability for sea urchin larvae in the presence of fulvic acids*. *Environmental Toxicology and Chemistry* 25 (1), 2006, pp. 36-44

## Véxase tamén 
### Bibliografía 
*
El Peñón, Santander

**El Peñón** é un concello de Colombia. Está situado a 262&nbsp;km de Bucaramanga, no departamento de Santander e na provincia de Vélez. Limita con Bolívar e con Sucre. Ten unha superficie de 130 km² e 5&nbsp;140 habitantes (2015).

## Historia 
En 1943, foi recoñecida a fundación da poboación. Mediante un decreto de 1 de xaneiro de 1953 ascendeu á categoría  de  correxemento do concello de Bolívar, pero logo diversas ordenanzas de 1990 e 1992 facultaron o gobernador para que o declarase concello, cousa que fixo o 8 de febreiro de 1993 o gobernador Juan Carlos Duarte Torres.

## Notas 
## Véxase tamén 
### Ligazóns externas 
* Páxina oficial
Inverness (homónimos)

**Inverness** é un topónimo, sendo o máis coñecido o que fai referencia á cidade de Inverness, en Escocia.

Na Escocia:
* Condado de Inverness, ou Inverness-shire foi un condado tradicional escocés, mais que actualmente non ten función administrativa.

No Canadá:
*Inverness, Columbia británica
*Inverness, Nova Escocia
*Inverness, Quebec
*Inverness County, Nova Escocia
*Inverness (distrito electoral), Nova Escocia
*Inverness (distrito electoral provincial), Nova Escocia

En Suecia:
*Inverness, Suecia

Nos Estados Unidos:
*Inverness, Bullock County, Alabama
*Inverness, Shelby County, Alabama
*Inverness, California
*Inverness, Florida
*Inverness, Illinois
*Inverness Township, Míchigan
*Inverness, Mississippi
*Inverness, Montana